<classify> KUKAMILIKA kwa mchakato unaoendelea wa kuifanya Bandari ya Dar es Salaam kuwa katika mfumo wa kidijitali kutaongeza tija na faida kwa wadau mbalimbali wakiwamo wafanyabiashara, kampuni, wananchi na taifa kwa jumla, Imesema Mamlaka ya Usimamizi wa Bandari Tanzania TPA.Mkurugenzi wa TPA, Deusdedit Kakoko alibainisha hayo juzi kabla ya kumkaribisha Waziri wa Ujenzi, Uchukuzi na Mawasiliano, Isack Kamwelwe katika ufunguzi wa Mkutano wa siku mbili wa wadau wa sekta ya Bandari Afrika uliowashirikisha wadau kutoka nchi mbalimbali duniani.Huu ni mkutano wa pili kufanyika nchini kati ya mikutano yake 24 sehemu mbalimbali duniani. Mkutano wa kwanza ulifanyika nchini mwaka 2005 ukihusisha wadau wa shughuli za bandari wakiwamo mamklaka ya bandari, wenye meli, wateja na wauzaji na watengenezaji wa vifaa mbalimbali.Akizungumzia faida za bandari hiyo kuwa ya kidijitali, Kakoko alisema ni pamoja na kupunguza muda wa kuhudumia wadau na wateja wa bandari, hivyo kuwaongezea faida pamoja na usalama kwa kuongeza uwezo wa bandari na wateja kufuatilia mizigo.Kwa bandari yetu kuwa ya kidijitali, tutaongeza ufanisi kwa kuokoa muda wa kupakia na kupakua mizigo na hivyo mizigo itafika mapema, biashara itafanyika mapema na hata bei ya huduma na bidhaa kwa walaji itapungua,alisema.Mkurugenzi huyo aliwahakikishia wadau wa ndani na nje wanaotumia bandari nchini kuwa maboresho mbalimbali yanafanyika na yataendelea ili kurahisisha utoaji wa huduma katika bandari. Alisema ni muhimu kufanya hivyo kwa kuwa asilimia 80 ya biashara duniani hufanyika majini kupitia bandari za bahari na maziwa na huokoa kati ya asilimia 40 na 70 ya gharama za usafirishaji barabarani.Akizindua mkutano huo unaomalizika jana, Waziri Kamwelwe alisema Serikali ya Tanzania chini ya Rais John Magufuli inafanya juhudi kubwa kuboresha bandari zake zikiwamo za Dar es Salaam, Tanga na Mtwara.Serikali inafanya juhudi pia kuwekeza katika masuala ya miundomboni kwa kukarabati gati huku tano zikiwa zimekamilika na kufanya kazi,alisema na kuongeza: Kwa mujibu wa Waziri Kamwelwe, sababu za mkutano huu kufanyika nchini mwaka huu ni pamoja amani, dunia kuona Tanzania inafanya vizuri hata katika mambo ya usalama wa mizigo kwa kuwa sasa hakuna wizi. Wizi sasa hapa ni sifuri. Hakuna kabisa; mizigo haifunguliwi, alisema.  <topic>: kitaifa 